Ehdotus neuvoston asetukseksi väliaikaisesta poikkeuksesta yhteisön polkumyyntituotteiden soveltamisessa eräiden arkojen tuotteiden tuonnin aikana Kanariansaarille annetun asetuksen (ETY) N:o 1602/92 muuttamisesta



Virallinen lehti nro C 054 , 23/02/1996 s. 0004



Ehdotus neuvoston asetukseksi väliaikaisesta poikkeuksesta yhteisön polkumyyntituotteiden soveltamisessa eräiden arkojen tuotteiden tuonnin aikana Kanariansaarille annetun asetuksen (ETY) N:o 1602/92 muuttamisesta (96/C 54/05) KOM(95) 649 lopull. - 95/0335(ACC) (Komission esittämä 11 päivänä joulukuuta 1995) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 artiklan, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo, että asetuksella (ETY) N:o 1602/92 (1) on perustettu erityinen menettely polkumyyntitullien kantamiselle tiettyjä arkoja tuotteita Kanariansaarille tuotaessa; kyseisen menettelyn tarkoituksena on turvata näiden tuotteiden parhaat mahdolliset hankintaedellytykset ottaen huomioon paikalliseen ja matkailijoiden kulutukseen tarkoitetun paikallisen tuotannon alan erityiset vaikeudet ja/tai mahdollistaa pääsy kulutustavaroille, asetuksen (ETY) N:o 1602/92 1 artiklan 2 kohdan ja liitteen II mukaisesti kyseinen erityismenettely sisältää 1 päivästä heinäkuuta 1991 31 päivään joulukuuta 1995 poikkeuksen polkumyyntitullien maksamisesta ja 1 päivästä tammikuuta 1996 polkumyyntitullien vuosittain asteittain 20 prosentilla kasvavan kantamisen, kunnes kyseiset tullit kannetaan kokonaan 1 päivästä tammikuuta 2000, Espanjan toimivaltaiset viranomaiset ovat kuitenkin kirjeessään marraskuussa 1995 pyytäneet, että ensimmäistä polkumyyntitullien maksusta vapaata ajanjaksoa pidennettäisiin vuodella, niin että kyseisten tullien asteittain kasvava kantaminen alkaisi vasta 1 päivästä tammikuuta 1997; samankaltaista pidentämistä esitetään lisäksi samoja tuotteita Kanariansaarille tuotaessa sovellettavan yhteisen tullitariffin tullien suspendoimisen osalta 15 päivänä kesäkuuta 1992 annetun neuvoston asetuksen (ETY) N:o 1605/92 (2) mukaisesti, tuntuu asianmukaiselta myöntää Kanariansaarten toimijoille vuosi lisää aikaa valmistella mukautumistaan käyttöön otettavaan uuteen tullimenettelyyn, kyse on ainoastaan yhteisön lainsäädännön soveltamisesta Kanariansaariin 26 päivänä kesäkuuta 1991 annetun neuvoston asetuksen (EYT) N:o 1911/91 (3) 6 artiklassa käyttöön otetun, 31 päivänä joulukuuta 2000 päättyvänä siirtymäaikana polkumyyntitulleja koskevan erityismenettelyn ilmaisemisesta toisin, on aiheellista muuttaa asetuksen (ETY) N:o 1602/92 1 artiklan 2 kohta ja liite II, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 1602/92 1 artiklan 2 kohta seuraavasti: "Edellä 1 kohdassa tarkoitettu erityinen menettely sisältää seuraavaa: - 1 päivästä heinäkuuta 1991 31 päivään joulukuuta 1996 vapautus polkumyyntitullien maksamisesta, - 1 päivästä tammikuuta 1997 asteittain kasvava kantaminen liitteessä II olevien ohjeiden mukaisesti." 2 artikla Korvataan asetukseen (ETY) N:o 1602/92 liitteen II taulukko "Aikataulu liitteessä I mainittujen tuotteiden tuonnista Kanariansaarille maksettavien polkumyyntitullien asteittain kasvavalle kantamiselle" seuraavalla taulukolla: >TAULUKON PAIKKA> 3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä tammikuuta 1996. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. (1) EYVL N:o L 173, 27.6.1992, s. 24, asetus sellaisena kuin se on viimeksi muutettuna asetuksella (EY) N:o 3257/94 (EYVL N:o L 339, 29.12.1994, s. 8). (2) EYVL N:o L 173, 27.6.1992, s. 31 (3) EYVL N:o L 171, 29.6.1991, s. 1, asetus sellaisena kuin se on viimeksi muutettuna asetuksella (ETY) N:o 284/92 (EYVK N:o L 31, 7.2.1992, s. 6).